Diari Oficial de la Generalitat Valenciana


Sumari del DOGV 7106, del 09-09-2013 (2013/8656)

RESOLUCIÓ de 6 de juny de 2013, de la Direcció General d'Energia, per la qual s'atorga a Renovaplus Energías Renovables, SL Unipersonal, autorització administrativa per a construir una instal·lació de producció d'energia elèctrica de tecnologia fotovoltaica, de 9.300 kW de potència nominal, en el terme municipal de Biar, i s'aprova el seu projecte d'execució. Expedient número ATREGI/2007/420/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7106

Data del DOGV
:   09-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8656


Data del document
:   06-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 6 de juny de 2013, de la Direcció General d'Energia, per la qual s'atorga a Renovaplus Energías Renovables, SL Unipersonal, autorització administrativa per a construir una instal·lació de producció d'energia elèctrica de tecnologia fotovoltaica, de 9.300 kW de potència nominal, en el terme municipal de Biar, i s'aprova el seu projecte d'execució. Expedient número ATREGI/2007/420/03. [2013/8656]  
Antecedents de fet  
Amb data 25 de maig de 2012, Baywa RE España, SL Unipersonal, com a propietària de Renovaplus Energías Renovables, SL Unipersonal, a través d'un representant degudament acreditat, va presentar davant del Servici Territorial d'Energia d'Alacant un escrit dirigit a la Direcció General d'Energia, en què exposava que:  
- Per Resolució de 3 de febrer de 2010, de l'òrgan provincial esmentat, Renovaplus Energías Renovables, SL Unipersonal, és titular d'una autorització administrativa amb un projecte d'execució per a la construcció d'una planta solar fotovoltaica de connexió a la xarxa de 9.300 kWn en el terme municipal de Biar (Alacant), que s'integra en un parc solar de 65,1 MWn en total, que també inclou el municipi de Banyeres de Mariola (Alacant).  
- Per Resolució de 29 de desembre de 2011, del mateix òrgan, es va concedir a Renovaplus Energías Renovables, SL Unipersonal, una ampliació de termini de sis mesos en la mencionada aprovació de projecte d'execució per a l'acabament de les instal·lacions elèctriques compreses en l'esmentada Resolució de 3 de febrer de 2010.  
- Per l'envergadura del projecte, estos actes administratius corresponen al centre directiu competent en matèria d'energia.  
  
I sol·licitava:  
- Una nova pròrroga per a l'execució del projecte d'execució aprovat, amb la validació dels actes administratius esmentats.  
Juntament amb el mencionat escrit s'adjuntava la documentació següent:  
- Acreditació de la capacitat tècnica i de la solvència econòmica suficient de Baywa RE España, SL Unipersonal, per a dur a terme la construcció d'esta instal·lació fotovoltaica.  
- Separates al projecte inicial d'afecció de la instal·lació interessada en línies aèries de 220 i 400 kV, amb titularitat de Red Eléctrica de España, SA Unipersonal, presentades el 18 d'abril de 2012.  
Amb data 28 de maig de 2012, el Servici Territorial d'Energia d'Alacant va enviar un escrit a este òrgan directiu en què es proposava la convalidació de les esmentades resolucions i s'adjuntava un informe, de 23 de maig de 2012, de Red Eléctrica de España, SA Unipersonal, en què s'indicava que d'acord amb les separates del projecte del parc solar de 65,1 MW (7 plantes de 9,3 MW), a ubicar en els termes municipals de Biar i Banyeres de Mariola, en la província d'Alacant, que li havien remés, es complien les distàncies de seguretat exigides per la reglamentació vigent en les línies elèctriques de la seua titularitat.  
Posteriorment, el 30 de novembre de 2012, Renovaplus Energías Renovables, SL Unipersonal, a través d'un representant degudament acreditat, va presentar al Servici Territorial d'Energia d'Alacant un escrit en què exposava que:  
- Al desembre de 2009 havia sol·licitat davant de l'esmentat òrgan provincial una autorització administrativa i d'aprovació de projecte per a la construcció d'una planta solar fotovoltaica de connexió a la xarxa de 9.300 kWn en el terme municipal de Biar (Alacant). Esta petició la va resoldre l'òrgan provincial el 3 de febrer de 2010.  
- S'ha modificat parcialment l'emplaçament de la instal·lació davant de la impossibilitat d'ubicar-la en una sèrie de parcel·les previstes en el projecte aprovat.  
- En el projecte modificat, que acompanyava la sol·licitud esmentada, es preveien les distàncies de seguretat que calia mantindre respecte a les línies d'alta tensió, titularitat de Red Eléctrica de España, SA Unipersonal, que sobrevolen algunes de les parcel·les on s'emplaçarà la instal·lació fotovoltaica que interessa.  
Juntament amb l'escrit de presentació d'estes peticions s'acompanyava la documentació següent:  
- Projecte tècnic de modificació de la instal·lació solar fotovoltaica, firmat per un tècnic competent, amb la declaració de la seua responsabilitat, de 15 de novembre de 2012.   
- Separates per a l'obtenció de condicionat tècnic per a:  
a) Ajuntament de Biar (Alacant).  
b) Red Eléctrica de España, SA Unipersonal.   
c) Iberdrola Distribución Eléctrica, SA Unipersonal.  
Este projecte tècnic va ser complementat per l'interessat, a instàncies de l'òrgan instructor, el 21 de març de 2013.  
El procediment administratiu corresponent a esta sol·licitud ha sigut tramitat amb l'expedient de referència ATREGI/2007/420/03, incoat pel Servici Territorial d'Energia d'Alacant.  
Per Resolució de 2 de febrer de 2010, de la Direcció General d'Energia de la Conselleria d'Infraestructures i Transport, es va atorgar, a favor de Renovaplus Energías Renovables, SL, la condició d'instal·lació de producció acollida al règim especial a una instal·lació fotovoltaica de la mateixa potència total (9,3 MW) i amb emplaçament en el mateix polígon de Biar que la instal·lació objecte de la resolució present.   
  
La instal·lació elèctrica de producció la modificació de la qual se sol·licita disposa d'autorització administrativa de construcció i d'aprovació de projecte d'execució, atorgades les dos per Resolució de 3 de febrer de 2010, del Servici Territorial d'Energia d'Alacant, amb les característiques següents:  
- Emplaçament instal·lació: zona A - polígon 17, parcel·les 18, 19, 26 i 28. Terme municipal de Biar (Alacant).  
- Característiques tècniques: instal·lació solar fotovoltaica composta per 52.080 mòduls fotovoltaics i 1.860 inversors de 5 kW cada un, amb una potència total de 9.300 kW. 10 centres de transformació tipus prefabricat de 1.000 kVA cada un.  
El 29 de desembre de 2011, l'esmentat òrgan provincial va concedir una ampliació de termini de sis mesos més per a executar i acabar la instal·lació solar fotovoltaica i els centres de transformació detallats abans. Anteriorment, per sengles resolucions del mencionat òrgan territorial, de 4 d'octubre de 2010 i d'11 de maig de 2011, el període d'execució inicial previst en l'aprovació del projecte efectuat per la Resolució de 3 de febrer de 2010 va ser ampliat en el mateix termini.  
  
La sol·licitud de modificació ha sigut objecte d'informació pública als efectes previstos en l'article 9 del mencionat Decret 88/2005, de 29 d'abril, durant el termini de 20 dies en el Diari Oficial de la Comunitat Valenciana de 9 de gener de 2013 (DOCV 6939).  
D'acord amb la documentació que hi ha en l'expedient, no s'hi han presentat al·legacions.  
D'acord amb el procediment reglamentàriament establit, a fi que en el termini de 20 dies presentaren conformitat o oposició a l'autorització sol·licitada i emeteren, si era procedent, els condicionants tècnics oportuns al projecte tècnic de la instal·lació, se'n va remetre una separata, la referida a la part corresponent de la instal·lació, a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per l'autorització esmentada, amb el resultat que, en síntesi, es detalla:  
- Ajuntament de Biar. Per mitjà d'un escrit, de 16 de gener de 2013, es dóna la conformitat a la modificació del projecte d'instal·lació solar fotovoltaica, en què s'indica que les parcel·les que s'hi vinculaven són coincidents amb la resolució de les declaracions d'interés comunitari (DIC) en sòl no urbanitzable comú, que la instal·lació no afecta béns, instal·lacions o obres dependents de l'ajuntament, ja que la instal·lació dels camins públics estava reculada d'acord amb les esmentades DIC, i que la instal·lació estava allunyada de sòl protegit per valor ecològic paisatgístic. Així mateix, establix com a condició que la part de la instal·lació que limita amb el llit del Vinalopó no podrà ocupar la zona de protecció de llits de 100 m (zona de policia).  
  
- Red Eléctrica de España, SA Unipersonal (també, REE). En la seua qualitat de transportista, per mitjà d'un escrit del 15 de març de 2013, informa que la instal·lació projectada en la modificació complix les distàncies de seguretat d'exigides per la normativa vigent en la línia de la seua propietat de 400 kV entre les subestacions ST Beneixama i ST Rocamora. En el seu informe, REE establix les consideracions i condicionants a què haurà de subjectar-se la instal·lació, i indica que eixe informe era independent de l'informe d'accés i connexió a les xarxes de distribució o transport, en particular, que ha d'emetre REE en qualitat d'operador del sistema. Per mitjà d'un escrit de 5 d'abril de 2013, Renovaplus Energías Renovables, SL Unipersonal, es va manifestar d'acord amb els condicionants de REE.  
- Iberdrola Distribución Eléctrica, SA Unipersonal. No figura cap resposta en l'expedient.   
Consta en l'expedient una còpia de la declaració d'impacte ambiental (DIA) formulada el 5 d'abril de 2011, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, per la qual es considera acceptable un parc solar, només als efectes ambientals, i sense perjuí de l'obtenció prèvia de les autoritzacions sectorials que li siguen aplicables, compost per set plantes solars fotovoltaiques, una d'estes promoguda per Renovaplus Energías Renovables, SL, als termes municipals de Biar i Banyeres de Mariola (Alacant), entre les quals està la interessada en la resolució present, sempre que es duga a terme amb les previsions de l'estudi d'impacte ambiental, amb la documentació presentada que va servir de base per a la formulació de la declaració d'impacte ambiental i d'acord amb els condicionants i modificacions que s'hi establixen. Esta DIA agrupa set projectes de set titulars perquè la infraestructura elèctrica de l'evacuació de l'energia produïda per cada una d'estes és parcialment comuna, ja que s'ha establit un punt únic de connexió amb la xarxa de distribució de la zona.  
  
Consta en l'expedient una còpia dels següents actes administratius de la titular de la Conselleria d'Infraestructures, Territori i Medi Ambient:  
- Resolució de 20 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Biar (Alacant), polígon 17, parcel·la 26.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Biar (Alacant), polígon 17, parcel·les 14, 18 i 19.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Biar (Alacant), polígon 17, parcel·les 27 i 28.  
Totes a favor de Renovaplus Energías Renovables, SL.  
En la documentació presentada s'acredita que Baywa RE España, SL Unipersonal, soci únic de Renovaplus Energías Renovables, SL Unipersonal, exercix l'activitat de producció d'energia elèctrica, perquè és titular de diverses instal·lacions de la mateixa tipologia que les interessades en este procediment.  
El 5 de febrer de 2013, Iberdrola Distribución Eléctrica, SA Unipersonal, propietari del punt de connexió de la xarxa de distribució per on la planta fotovoltaica traurà l'energia generada, va emetre la proposta tècnica i econòmica en què es fixaven les condicions de connexió i les especificacions tècniques per a l'execució del projecte d'instal·lació fotovoltaica i de la infraestructura elèctrica de la xarxa d'extensió. Este informe el complementà amb un altre del 17 d'abril de 2013. També consta en l'expedient l'acceptació d'esta proposta per part del sol·licitant del 22 d'abril de 2013.   
  
Consta en l'expedient una comunicació de l'operador del sistema (OS), de 13 de març de 2013, en què s'acceptava des de la perspectiva de la xarxa de transport l'accés a les xarxes de distribució de diverses plantes fotovoltaiques, entre les quals es troba la referida a esta resolució a connectar en el nuc de distribució de Beneixama de 132 kV, subjacent o amb influència en el nuc de 400 kV de Beneixama. En la mateixa comunicació l'OS informa que en l'àmbit nodal de Beneixama la planta de 9,3 MW promoguda a Biar (Alacant) per Renovaplus Energías Renovables, SL Unipersonal, resulta viable d'acord amb l'escenari i els condicionants reflectits en la mateixa comunicació.  
A la vista del contingut i dels pronunciaments dels dos informes, ha de considerar-se que la instal·lació no generarà incidències negatives en el sistema.  
Pel fet de tractar-se d'una instal·lació de generació d'energia elèctrica en règim especial, amb la seua construcció i posada en marxa es contribuirà al compliment dels objectius energètics i mediambientals, regionals i nacionals, relatius al major aprofitament dels recursos energètics locals, a l'augment del nivell d'autoabastiment i a l'eliminació de les emissions atmosfèriques procedents de centrals de generació elèctrica convencional equivalents a la interessada en el procediment present.  
  
Consta en l'expedient l'informe favorable, de data 2 de maig de 2013, del Servici Territorial d'Energia d'Alacant, que és l'òrgan encarregat d'instruir l'expedient.  
  
Fonaments de dret  
La instrucció i resolució d'este procediment administratiu correspon a la Generalitat, perquè la instal·lació elèctrica està radicada íntegrament en territori de la Comunitat Valenciana i perquè es tracta d'una sol·licitud de construcció d'una instal·lació de producció d'energia elèctrica en règim especial, d'acord amb l'article 28.3 de la Llei 54/1997, de 27 de novembre, del Sector Elèctric.  
D'acord amb el que disposa l'article 4.1.a) del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 18 del Decret 188/2012, de 21 de desembre, que aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del procediment actual.  
D'acord amb l'article 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la convalidació d'actes administratius.   
D'acord amb els apartats 3 i 4 de l'article 28 i amb l'article 34 del Decret 188/2012, de 21 de desembre, del Consell, en què s'aprova el Reglament Orgànic i Funcional de la Conselleria d'Economia, Indústria, Turisme i Ocupació, este centre directiu és l'òrgan superior jeràrquic del Servici Territorial d'Energia d'Alacant als efectes de l'apartat 3 del mencionat article 67 de la Llei 30/1992, de 26 de novembre.  
  
D'acord amb l'article 27.1.b de la Llei 54/1997, de 27 de novembre, del Sector Elèctric, la instal·lació objecte d'este procediment té la consideració de producció d'energia elèctrica en règim especial, ja que la potència instal·lada no supera els 50 MW, utilitza com a energia primària una energia renovable no consumible (la radiació solar) i el titular no du a terme activitats d'energia elèctrica en règim ordinari.   
  
D'acord amb l'article 28.1 de la Llei 54/1997, de 27 de novembre, la construcció i modificació d'instal·lacions de producció d'energia elèctrica en règim especial estarà sotmesa al règim d'autorització administrativa prèvia, que tindrà caràcter reglat. Així mateix, l'article 7.1.a del Decret 88/2005, de 29 d'abril, establix la necessitat d'autorització administrativa per a la construcció de les instal·lacions de producció d'energia elèctrica.  
D'acord amb el que disposa l'article 28.2 de la Llei 54/1997, l'article 121 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els que sol·liciten autoritzacions de construcció i modificació d'este tipus d'instal·lacions hauran d'acreditar la capacitat legal, tècnica, econòmica i financera adequada al tipus de producció que desenrotllaran.  
D'acord amb el mencionat article 121.3, incís a), del Reial Decret 1955/2000, d'1 de desembre, per a acreditar capacitat legal, els que sol·liciten autoritzacions d'instal·lacions de producció hauran de tindre personalitat física o jurídica pròpia.  
D'acord amb el mencionat article 121.3, incís b), del Reial Decret 1955/2000, d'1 de desembre, per a acreditar capacitat tècnica n'hi ha prou que els sol·licitants d'autoritzacions d'instal·lacions de producció tinguen entre els accionistes almenys un soci que participe en el capital social amb un percentatge igual o superior al 25 per 100 i que puga acreditar experiència durant els últims tres anys en l'activitat de producció.  
  
D'acord amb el mencionat article 121.3, incís c), del Reial Decret 1955/2000, d'1 de desembre, es considera complida la capacitat econòmica de la societat del sol·licitant d'autoritzacions d'instal·lacions de producció quan el sol·licitant aporte una acreditació que garantisca la viabilitat econòmica i financera del projecte. L'administració competent podrà eximir de l'acreditació les societats que ja exercien l'activitat.  
D'acord amb l'article 28.2 de la Llei 54/1997, els que sol·liciten estes autoritzacions hauran d'acreditar que complixen adequadament les condicions de protecció del medi ambient.   
D'acord amb l'article 24 de la Llei 10/2004, de 9 de desembre, de la Generalitat, del Sòl no Urbanitzable, i amb l'article 5 de la Llei 2/1989, de 3 de març, de la Generalitat Valenciana d'Impacte Ambiental i el seu desplegament reglamentari, este projecte entra en un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva del projecte.  
  
D'acord amb l'article 7.1.b) Decret 88/2005, de 29 d'abril, el projecte d'execució d'instal·lacions necessita ser aprovat, pel fet que la modificació sol·licitada no està en els supòsits previstos de modificacions «no importants» de l'article 13 de reglament esmentat.  
D'acord amb l'incís a) de l'article 3 del Decret 88/2005, de 29 d'abril, la instal·lació està classificada en el grup primer.  
Per a les sol·licituds d'autorització administrativa i d'aprovació del projecte d'execució s'ha d'aplicar el capítol II del Decret 88/2005, de 29 d'abril, per fet que la instal·lació elèctrica objecte d'este procediment està classificada en el grup primer.  
D'acord amb el que disposa l'article 28.3 de la Llei 54/1997 i l'article 5 del Reial Decret 661/2007, de 25 de maig, en què es regula l'activitat de producció d'energia elèctrica en règim especial, l'autorització de construcció i modificació d'instal·lacions de producció d'energia elèctrica en règim especial no podrà ser atorgada si el titular no ha obtingut abans el dret d'accés i l'autorització del punt de connexió a la xarxa de distribució corresponent.   
  
D'acord amb el que preveu l'apartat 6 de l'annex XI, «Accés i connexió a la xarxa», per a instal·lacions o agregacions d'instal·lacions, de més de 10 MW, amb connexió existent i prevista a la xarxa de distribució, després que el gestor de distribució haja conclòs que és acceptable, este mateix gestor de distribució sol·licitarà a l'operador del sistema que també l'accepte des de la perspectiva de la xarxa de transport en els procediments d'accés i connexió. Es considera agregació el conjunt de generadors existents o previstos amb potència instal·lada major d'1 MW i amb afecció majoritària sobre un mateix nuc de la xarxa de transport.   
D'acord amb l'article 8.2.C.3 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que no genera incidències negatives en el sistema.  
D'acord amb el que disposa l'article 28.2 de la Llei 54/1997, els que sol·liciten autoritzacions de construcció i modificació d'este tipus d'instal·lacions hauran d'acreditar les condicions tècniques i de seguretat de les instal·lacions proposades.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries, i el Reial Decret 842/2002, de 2 d'agost, en què s'aprova el Reglament electrotècnic per a baixa tensió i les seues instruccions tècniques complementàries.  
D'acord amb tot això, complits els requisits i els procediments legals i reglamentaris aplicables segons la legislació vigent, resolc:  
  
  
Primer  
Convalidar la Resolució de 3 de febrer de 2010, del Servici Territorial d'Energia d'Alacant, d'autorització administrativa de construcció i aprovació de projecte d'execució, atorgada a Renovaplus Energías Renovables, SL, pel que fa a les instal·lacions elèctriques identificades en la resolució com a zona A, i les pròrrogues atorgades pel mateix òrgan per a l'execució i acabament del projecte d'execució aprovat.  
  
  
Segon  
Atorgar a Renovaplus Energías Renovables, SL Unipersonal, l'autorització administrativa per a modificar les instal·lacions elèctriques incloses en el punt primer de la resolució present, de manera que queden les instal·lacions amb les característiques següents:  
- Emplaçament instal·lació: polígon 17, parcel·les 14, 18, 19, 26, 27 i 28. Biar (Alacant).  
- Planta solar fotovoltaica:  
a) Nombre de mòduls fotovoltaics: 52.080 mòduls.  
b) Potència unitària mòdul: 190 W (silici amorf).  
c) Nombre de inversors: 1.860.  
d) Potència unitària inversor: 5 kW (monofàsic).  
e) Potència nominal planta: 9300 kW.  
f) Potència pic planta: 9895,2 kW.  
- Centres de transformació interiors de la planta solar:  
a) Nombre centres de transformació: 10.  
b) Potència unitària: 1000 kVA.  
c) Tensions nominals: 0,4/20 kV.  
El pressupost total de les instal·lacions relatives a esta autorització és de quinze milions quatre-cents huit mil nou-cents seixanta-quatre euros amb trenta cèntims (99.371.759,30 €).  
  
De conformitat amb el primer paràgraf de l'article 28.3 de Llei 54/1997, de 27 de novembre, del Sector Elèctric, i amb l'article 6.4 del Decret 88/2005, de 29 d'abril, del Consell de la Generalitat, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públics com privats, que necessite obtindre Renovaplus Energies Renovables, SL Unipersonal, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
  
D'acord amb el punt primer de la declaració d'impacte ambiental formulada el 5 d'abril de 2011 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, esta autorització, i la modificació, s'atorga sempre que el projecte es desenrotlle amb les previsions de l'estudi d'impacte ambiental, amb la documentació presentada que va servir de base per a la declaració d'impacte ambiental i d'acord amb els condicionants i modificacions que s'hi establixen per al parc fotovoltaic de 65,1 MW del qual forma part la planta present, i en particular, per a les següents:  
  
- Hauran de mantindre's a un nivell superior a 80 cm respecte a la cota natural del terreny totes les instal·lacions que es localitzen en part de la parcel·la 19, del polígon 17, del terme municipal de Biar. Una vegada executades les obres, haurà de quedar la zona lliure de qualsevol residu generat, que es gestionarà d'acord amb la seua naturalesa.  
  
- Haurà d'obtindre's autorització per a ocupar el sòl forestal i les vies pecuàries afectades pel traçat de les línies elèctriques d'evacuació.  
  
- Les infraestructures elèctriques associades (subestació elèctrica, línia d'evacuació, etc.) que estiguen sotmeses a avaluació d'impacte ambiental per la legislació sectorial, hauran de sotmetre's al procediment corresponent a través de l'òrgan substantiu.  
Esta autorització de construcció i modificació s'atorga condicionada al compliment de les determinacions reflectides en les resolucions de 20 i 27 de desembre de 2011, relacionades en la part expositiva, per les quals la Conselleria d'Infraestructures, Territori i Medi Ambient va declarar d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Biar (Alacant), polígon 17, parcel·les 14, 18, 19, 26, 27 i 28, en particular les arreplegades en el punt primer de les mateixes resolucions sobre ús i aprofitament urbanístic (superfície de parcel·les afectades per l'actuació, superfície del perímetre envolupant de les plaques fotovoltaiques, superfície ocupada per les plaques solars, superfície ocupada per construccions, superfície dels vials interiors, superfície total ocupada per les instal·lacions, percentatge d'ocupació, coeficient d'edificabilitat, altura màxima en edificacions i en plaques i nombre de plantes, separació mínima de partions, separació mínima de camins públics), termini de vigència i compliment de totes i cada una de les condicions dels informes que hi figuren i que les van motivar.  
El titular de la present autorització tindrà els drets, els deures i les obligacions arreplegats en el capítol II del títol IV de la Llei 54/1997, de 27 de novembre, del Sector Elèctric i el seu desplegament reglamentari. En tot cas, Renovaplus Energías Renovables, SL Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de producció d'energia elèctrica en règim especial.   
L'incompliment de les condicions i dels requisits establits en esta autorització o la variació substancial dels pressupostos que l'han determinada podran donar lloc a revocar-la.  
La instal·lació d'energia elèctrica en règim especial autoritzada haurà d'inscriure's en el Registre Administratiu d'Instal·lacions de Producció d'Energia Elèctrica, amb acreditació prèvia del compliment dels requisits i d'acord amb el procediment establit reglamentàriament.  
  
  
Tercer  
Aprovar el projecte presentat d'execució de la modificació, i l'annex, i habilitar Renovaplus Energías Renovables, SL Unipersonal, per a construir les instal·lacions interessades, d'acord amb les condicions següents:  
1. Sense perjuí del que disposa el punt segon d'esta resolució en relació amb les determinacions de les declaracions d'impacte ambiental i d'interés comunitari esmentades, les instal·lacions hauran d'executar-se segons el projecte presentat i amb els condicionants tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular. En el cas que per a això fóra necessari introduir modificacions respecte de la documentació presentada i aprovada, el titular de la resolució present haurà de sol·licitar prèviament a esta direcció general l'aprovació corresponent.  
  
2. La instal·lació a executar complirà, en tot cas, el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries, i el Reial Decret 842/2002, de 2 d'agost, que aprovava el Reglament Electrotècnic per a Baixa Tensió i les seues instruccions tècniques complementàries.  
  
3. El període d'execució de la instal·lació serà de nou mesos. Este termini és la pròrroga sol·licitada per mitjà d'un escrit de 25 de maig de 2012, que es comptarà des de l'endemà de la notificació de la resolució present. No obstant això, abans que s'acabe se'n podrà sol·licitar una ampliació concreta per mitjà d'una sol·licitud motivada davant d'este òrgan directiu, amb la documentació justificativa adjunta de la demora i del cronograma de treballs previstos per al nou termini sol·licitat.  
  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Renovaplus Energías Renovables, SL Unipersonal, comunicarà al Servici Territorial d'Energia d'Alacant el començament de les obres, el qual, al seu torn, ho comunicarà a l'òrgan ambiental en nom d'esta direcció general com a òrgan substantiu.  
5. Així mateix, el titular d'esta resolució estarà obligat a comunicar per escrit i amb l'adequada diligència, a esta direcció general i al Servici Territorial d'Energia d'Alacant, les incidències dignes de menció que es produïsquen durant l'execució.  
6. El titular d'esta resolució estarà obligat a complir els deures i les obligacions que es deriven de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a esta direcció general o del Servici Territorial d'Energia podran realitzar les comprovacions i les proves que consideren necessàries durant les obres i quan finalitzen per a comprovar que complixen la documentació tècnica presentada, la legislació vigent i les condicions d'esta resolució.  
  
8. Finalitzades les obres de construcció de la instal·lació Renovaplus Energías Renovables, SL Unipersonal, en el termini màxim de deu dies hàbils ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb esta comunicació s'adjuntarà un certificat de direcció i final d'obra, subscrit per la persona facultativa competent, que acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el certificat de direcció i final d'obra no estiga visat pel corresponent col·legi professional, anirà acompanyat de l'oportuna declaració responsable d'acord amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389 de 3 de novembre de 2010.  
  
9. Una vegada atorgada l'autorització d'explotació de la instal·lació interessada en este procediment, en el termini màxim de 10 dies el Servici Territorial d'Energia d'Alacant ho comunicarà a esta direcció general i a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
10. Esta direcció general, amb el tràmit previ del procediment oportú, deixarà sense efecte l'aprovació present en qualsevol moment que observe l'incompliment o la inobservança de les condicions imposades.  
  
  
Quart  
Ordenar:  
- La publicació d'esta resolució en el Diari Oficial de la Comunitat Valenciana.  
- La notificació d'esta resolució a Renovaplus Energías Renovables, SL Unipersonal. A totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, les que han emés, o van haver d'emetre, algun condicionant tècnic al projecte d'execució.  
  
Tot això d'acord amb els articles 10 i 11.3 del Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la resolució present, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptat des de l'endemà de ser notificada, d'acord amb l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 6 de juny de 2013.- El director general d'Energia: Antonio Cejalvo Lapeña.